ბელოვარი
ბელოვარი (ხორვატ. Bjelovar) — ქალაქი ცენტრალურ ხორვატიაში. ბელოვარ-ბილოგორას ოლქის ადმინისტრაციული ცენტრი. 2011 წლის აღწერის მიხედვით, ქალაქის მოსახლეობა შეადგენდა 40,276 ადამიანს, რომლის 91.25% ხორვატი იყო. ბელოვარი წყაროებში პირველად 1413 წელს მოიხსენიება, თუმცა მნიშვნელობა მხოლოდ 1756 წელს შეიძინა, მას შემდეგ, რაც იმპერატრიცა მარია ტერეზიას ბრძანებით აქ ახალი სიმაგრე აშენდა. ქალაქის თავდაპირველ დანიშნულებას ცენტრალური ხორვატიის ოსმალების შემოსევებისაგან დაცვა წარმოადგენდა.